2017. gada 15. novembrī Rīkojums Nr. 662

Rīgā (prot. Nr. 57 20. §)

**Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā atsavināt šādus nekustamos īpašumus:

1.1. nekustamā īpašuma "Olutiņi" (nekustamā īpašuma kadastra Nr. 3844 011 0114) daļu – zemes vienību (zemes vienības kadastra apzīmējums 3844 011 0224) 0,1 ha platībā – Baltinavas novadā par 98,50 *euro* atbilstoši noteiktajai atlīdzībai;

1.2. nekustamā īpašuma "Gundari" (nekustamā īpašuma kadastra Nr. 3882 003 0102) daļu – zemes vienību (zemes vienības kadastra apzīmējums 3882 003 0277) 0,046 ha platībā – Šķilbēnu pagastā, Viļakas novadā, par 100,65 *euro* atbilstoši noteiktajai atlīdzībai;

1.3. nekustamā īpašuma "Pierobeža" (nekustamā īpašuma kadastra Nr. 6846 009 0058) daļu – zemes vienību (zemes vienības kadastra apzīmējums 6846 009 0103) 0,84 ha platībā – Briģu pagastā, Ludzas novadā, par 1075,20 *euro* atbilstoši noteiktajai atlīdzībai;

1.4. nekustamā īpašuma "Austrumtāles" (nekustamā īpašuma kadastra Nr. 6868 002 0025) daļu – zemes vienību (zemes vienības kadastra apzīmējums 6868 002 0156) 0,3603 ha platībā – Malnavas pagastā, Kārsavas novadā, par 405,34 *euro* atbilstoši noteiktajai atlīdzībai;

1.5. nekustamā īpašuma "Straumaļi" (nekustamā īpašuma kadastra Nr. 6868 003 0219) daļu – zemes vienību (zemes vienības kadastra apzīmējums 6868 001 0103) 0,51 ha platībā – Malnavas pagastā, Kārsavas novadā, par 590,58 *euro* atbilstoši noteiktajai atlīdzībai.

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis